OpenLLM-France/wikimedia huggingface dataset:
# Karakal

Karakal (Caracal caracal) Caracal genero monotipikoko animalia da. Artiodaktiloen barruko Felinae subfamilia eta Felidae familian sailkatuta dago.

## Ezaugarriak

Tamaina ertaineko felidoa da, 60-92 zentimetro luze da, 30 cm inguruko isatsa erantsi behar zaiolarik. Emeek 12 kilo pisatzen dute gehienez eta arrak 20 kg-ra irits daitezke.
Lehoi eta Pumen kolorekoa da, marroi leun uniforme batekoa. Zabela ingurua argiagoa du, zuri tonalidadera hurbilduz.
Puntan bukatzen diren belarri handi eta mototsdunak ditu, bere izena turkieraz (karakulak, "belarri beltzak" esanahiarekin) hortik dator hain zuzen ere, eta belarrien ile motots beltzei egiten dio erreferentzia.
Afrikar katamotz bezala ezagutua den animalia izanda ere (bere antzekotasunengatik), ez dago katamotzarekin estuegi harremanduta, arraroa bada ere Serbalarekin lotura estuagoak ditu
Katu honek, felido guztiek bezala eta bereziki katamotz eta serbalek bezala, oso ikusmen eta entzumen fina du, harrapari gautar trebea bihurtuz.

## Elikadura

Erbiak, karraskariak, damank, txakal bakartiak eta antilope txikiak edo kumeak ehizatzen dituen arren, gogokoen dituen harrapakinak hegaztiak dira.
Hegaztiak airean ere harrapatzeko trebetasun handia erakutsi dute, horretarako 3 metroko jauzi bertikalak emateko gai dira. Beste batzuetan zuhaitzetako adaburuetako kabiak ere erasotu egiten ditu, antzaz, arranoetako kabiak ere ez dira eraso hauetaz libratzen.

## Biologia eta ekologia

Ugalketa garaian izan ezik, animali bakartiak dira. 69-81 egun bitarteko ernaldiaren ostean 1-6 kume bitarte erditzen ohi ditu emeak, sarritan 3 izanik. Gatibotasunean 17 urtez bizi dira, batzuetan 19 urtetara iritsiz.
Karakal erraz etxekotu daitezken animaliak dira, eta sarritan erabili ohi dira bere ehiza doaiak gizakien (bere jabeen) mesedetarako. Horren aitzakiz, duela askotik hona gogor ehizatu den felidoa da, batez ere etxekotu ahal izateko.

## Iraute egoera

Asko ehizatu den animalia da karakala, hil baino gehiago etxekotu ahal izateko; bai ehiztarien laguntzaile bihurtuz bai eta etxeetako maskota bihurtzeko ere. Beraz, espezie hau babestuta aurkitzen da bere hedapen geografikoan.
Egun animali hau ez dago desagertzeko arriskuan, Asia ertaineko azpiespeziea izan ezik, hori bai arrisku bizian dagoelarik. Baina oro har, Afrikako kontinentean eta Afrikatik hurbil dagoen Asian zehar oso hedatua dagoen felidoa da.

## Azpiespezieak

Karakalak gutxienez bederatzi azpiespezie ditu:
* Caracal caracal caracal
* Caracal caracal algira
* Caracal caracal damarensis
* Caracal caracal limpopoensis
* Caracal caracal lucani
* Caracal caracal nubica
* Caracal caracal poecilotis
* Caracal caracal schmitzi

## Erreferentziak

* ↑ (Ingelesez)Mammals - full taxonomy and Red List status Ugaztun guztien egoera 2008an
* ↑ Schreber. (1776). in: 16. 3 Die Säugethiere, pl. 110[1776]; see als text 3(24):413 587[1777] or..

## Ikus, gainera

* Felidae

## Kanpo estekak

* 'Caracal caracal' espezieari buruzko informazioa Mammals of The World datubasean
* Datuak: Q30847
* Multimedia: Caracal caracal / Q30847
* Espezieak: Caracal caracal
# Karakalpakera

Karakalpakera edo karapalkakera (Qaraqalpaq tili, Қарақалпақ тили) Erdialdeko Asiako turkiar hizkuntza da, karakalpaken hizkuntza dena. Karakalpakstango Errepublikan ofiziala da. Euskara bezala, hizkuntza eranskaria da.

## Erreferentziak

* ↑ Euskaltzaindia. (2012-06-29). 171. araua: Asiako toponimia. . egitean erabilitako izen biak

## Kanpo estekak

* Ethnologue webgunea
* Datuak: Q33541
* Multimedia: Karakalpak language / Q33541
# Karakate

Karakate, Muneta edo Kortazar Gipuzkoako ipar-mendebaldean kokatuta dagoen mendia da. Soraluze eta Elgoibar artean dagoen arren, Elgoibarri lotzen zaio gehien bat; oinez igotzeko, gainera, bertatik dago bidea. Karakatek, 749 metroko garaiera du eta Mazelaegiko Kordalaren hasiera da. Bertatik Elosuraino doan mendi-gain nahiko laua dago eta han eremu megalitiko bat dago. Karakaten, antena bat dago eta inguruko mendiak ezagutzeko balio duen mapa bat. Karakate Kortazarko Haitzak izenarekin ere bada ezaguna. Arkeologiaren ikuspuntutik elementu garrantzitsuak ditu.

## Brontze Aroko aztarnak

Aztarna megalitiko asko ikus daiteke Karakaten, Brontze Arokoak batez ere, Elosua-Plazentziako Estazio Megalitikoa, alegia. Guztira 16 dira ezagutzen direnak, Jose Miguel Barandiarannek 1921 eta 1922 artean ikertuak: 10 tumulu, menhir bat eta 5 trikuharri. Datazioaren ikuspuntutik K.a. 3000 eta 900 urte artekoak dira.

## Erromatar kanpamentua

Karakate mendiaren goiko aldean erromatar kanpamentu baten aztarnak aurkitu zituen, Antxoka Martínez arkeologoak, 2016an. Kanpamentu txikia izango zen, defentsarako lerro bakar batekin; lerro hori lurrez egina dago eta horrek erromatarra dela erakusten du. Kanpamentutik Deba Harana kontrolatzen zuten.

## Argazkiak

* Elgoibarretik
* Zerutik, mendebaldetik

## Erreferentziak

* ↑ https://www.debabarrenaturismo.com/es/que-ver-en-Debabarrena/la-ruta-de-los-dolmenes/estacion-megalitica-de-elosua-plazentzia
* ↑ «Kortazarreko erromatar kanpamendua (eu) — Sorapedia» www.sorapedia.eus (Noiz kontsultatua: 2023-04-10).
* ↑ http://www.historiayarqueologia.com/2018/03/campamentos-romanos-en-el-pais-vasco-y.html

## Ikus, gainera

* Elosua-Plazentziako Estazio Megalitikoa

## Kanpo estekak

* Karakate, debabarrenaturismo.com.
* «Kortazar / Muneta | Euskal-Herria.Org» www.euskal-herria.org
* Karakate peakfinder.org
* Datuak: Q8538160
* Multimedia: Karakate (mountain) / Q8538160
# Karakalpakstan

Karakalpakstan (karakalpakeraz: Қарақалпақстан Республикасы, Qaraqalpaqstan Respublikası, uzbekeraz: Қоракалпоғистон Республикаси, Qoraqalpog‘iston Respublikasi) Uzbekistango autonomia errepublika bat da, estatuko bakarra. Uzbekistango mendebalde eremu osoa hartzen du. Hiriburua Nukus da (karakalpakeraz: Нөкис, No'kis).

## Ekonomia

Errepublikaren ekonomia, aspaldi arrantzan oinarritua, orain kotoi, arroz eta meloi ekoizpenean oinarritua dago. Energia hidroelektrikoa ere garrantzitsua da, Amu Daria ibaian sobietar garaiko zentral batek sortua.
Amu Dariaren delta oso populatua zegoen behiala eta ureztatze sisteman oinarritutako nekazaritza zegoen bertan milaka urtez. Khorezmen pean, eskualdeak nahiko botere eta oparotasuna erdietsi zuen. Hala ere, mendeetan zehar jasandako klima aldaketak eta XX. mende amaieran gizakiek sorrarazitako Aral itsasoaren lurruntzeak egoera ia apokaliptikoa eragin du eskualdean. Behialako ibai, aintzira, ihi padurak, basoak eta etxaldeak lehortzen ari dira eta haizeak eramandako gatzak kutsatuak. Udako tenperatura 10 gradu igo dira eta negukoak horrenbeste jaitsi. Anemia eta arnas gaixotasunak izugarri ugaritu dira.

## Erreferentziak

* ↑ Euskaltzaindia. (2012-06-29). 171. araua: Asiako toponimia. (Noiz kontsultatua: 2013-02-11).
* ↑ Pearce, Fred. (2007). When the Rivers Run Dry: Water, the Defining Crisis of the Twenty-first Century. Beacon Press ISBN 9780807085738..

## Kanpo estekak

* Datuak: Q484245
* Multimedia: Karakalpakstan / Q484245
# Karakala

Marko Aurelio Karakala (latinez Marcus Aurelius Antoninus Caracalla; Lugdunum, 186ko apirilaren 4a - Harran, 217ko apirilaren 8a) erromatar enperadorea izan zen, 211tik hil zen arte. Karakala goitizena jaso zuen izen horretako galiar tunika txanoduna janzten zuelako.

## Bizitza

Septimio Severo enperadorearen semea zen. Zazpi urte zituenean zesar izendatu zuten, eta augusto 198an. Aita hiltzean, 211n, bere anaia Getarekin batera izendatu zuten enperadore baina hurrengo urtean hil zuen anaia. Jarraian, Getaren lagun eta aldeko gehienak jazarri eta hilarazi zituen, eta Senatua behartu zuen anaiaren aurkako damnatio memoriae bat agertu zezan. Dion Kasio historialariaren arabera, 20.000 bat lagun hil ziren errepresioaren ondorioz.
Legioaren eta Pretoriar Guardiaren atxikimendua ziurtatzeko, soldatak ikaragarri igo zizkien soldaduei. 212. urtean sinaturiko Constitutio Antoniana izeneko ediktuaren bitartez, erromatar hiritartasuna eman zien inperioko biztanle libre guztiei, askatutako esklabuei barne, era horretan estatuak zerga-ordaintzaile gehiago izanen zuelako. Zilarraren balioa %25 murriztu zuen, legioak ordaindu ahal izateko, eta zergak handitu zituen.
Monumentu ugari eraiki zuen, bere izena daramaten Erromako bainuak besteak beste. Karakalaren Termen hondakinak oraindik ikus daitezke. Alexandro Handia miresten zuen, eta haren haragitzetzat hartzen zuen bere burua. 213an, alaman tribuen aurkako kanpaina arrakastatsua egin zuen. 214an, Alexandroren ildoari jarraituz, Mazedonia korritu zuen, 16.000 laguneko falangea errekrutatzeko. 215ean, Alexandriara joan zen, Alexandroren hilobia bisitatzera; ondoren, ordea, hiria harpilatu eta gazte gehienak hilarazi zituen.
Alexandro Handiak egin zuen bezala, Persia konkistatzera deliberaturik, 217an Partiar Inperioaren kontra borrokatzera abiatu zen. Apirilaren 8an, gernu egiteko gelditu zenean, Julius Martialis izeneko laguntzaile batek hil zuen. Hiltzailea ihes egiten saiatu zen, baina berehala hil zuten. Karakalaren ondorengoa Makrino izan zen, Pretoriar Guardiako burua.

## Erreferentziak

* 1 2 3 Karakala, Marko Aurelio. Lur hiztegi entziklopedikoa, Creative Commons Aitortu 3.0 Espainia lizentzia (Noiz kontsultatua: 2017-3-13).
* ↑ Goldsworthy, Adrian Keith. How Rome Fell: Death of a Superpower. Yale University Press, books.google.es (Noiz kontsultatua: 2017-3-12).
* 1 2 3 Bunson, Matthew. Encyclopedia of the Roman Empire. 94-95. orrialdeak, books.google.es (Noiz kontsultatua: 2017-3-13).
* ↑ Caracalla, Antonino Basiano. Emperador de Roma (188-217). mcnbiografias.com (Noiz kontsultatua: 2017-3-13).
* Datuak: Q1446
* Multimedia: Caracalla / Q1446
# Karakala babarrun

Karakala babarruna (Cochliasanthus caracalla) Fabaceae familiako landarea da, Hego Amerika eta Ertamerikako eremu tropikaletan jatorria duena. Cochliasanthus genero monotipikoaren kide bakarra da, lehen Vigna generoan sailkatu bazuten arren.

## Erreferentziak

* ↑ Giovanni Battista Triumfetti. (1685). Observationes de Ortu ac Vegetatione Plantarum. , 93-96 or..
* ↑ Paul Amman. (1686). Hortus Bosianus. , 27 or..
* ↑ Delgado-Salinas A, Thulin M, Pasquet R, Weeden N, Lavin M. (2011). «Vigna (Leguminosae) sensu lato: the names and identities of the American segregate genera» American Journal of Botany 98 (10): 1694–715. doi:10.3732/ajb.1100069. PMID 21980163..

## Kanpo estekak

* Datuak: Q1313429
* Multimedia: Cochliasanthus / Q1313429
* Espezieak: Cochliasanthus caracalla
# Karakalpakerazko Wikipedia

Karakalpakerazko Wikipedia Wikipediaren karakalpakerazko edizioa da. 2009ko urriaren hasieran 351 artikulu zituen eta Wikipedien zerrendan 212.a zen.

## Kanpo estekak

* Karakalpakerazko Wikipedia
* Datuak: Q79636
* Multimedia: Karakalpak Wikipedia / Q79636
# Karakkaze Yarō

Heriotzari beldur (japonieraz: からっ風野郎, Karakkaze Yarō) 1960ko Yasuzo Masumura japoniar zinema zuzendarien filma da.

## Sinopsia

Oharra: Atal honek istorio osoa edo amaiera argitzen du.
Takeo kartzelan egon da, Handa, yakuza etsai bateko kidea erasotzeagatik. Handik irtetean egin nahi duen azken gauza duela gutxi hil den aitaren postua hartzea da, Asahina klaneko buru gisa.

## Aktoreak

* Yukio Mishima - Takeo Asahina
* Ayako Wakao - Yoshie Koizumi
* Keizo Kawasaki - Shoichi Koizumi
* Eiji Funakoshi - Susumu Aikawa
* Takashi Shimura - Gohei Hirayama
* Yaeko Mizutani - Masako Katori
* Michiko Ono - Ayako Takatsu

## Erreferentziak

* ↑ www.sansebastianfestival.com

## Kanpo estekak

* Datuak: Q4353738
# Klátova Nová Ves

Klátova Nová Ves Eslovakiako udalerri bat da, Partizánskeko barrutian kokatuta. 35,04 km²ko azalera du eta 1657 biztanle 2017ko datuen arabera.

## Historia

Idatzizko lehen aipamena 1293. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q279331
* Multimedia: Klátova Nová Ves / Q279331
# Klwów udalerria

Klwów Poloniako Mazoviako voivoderriko landa-udalerri bat da, Przysucha barrutian kokatuta. 86,75 km²ko azalera du eta 2017ko datuen arabera 3458 biztanle zituen.

## Kanpo estekak

* Udalaren webgunea
* Datuak: Q2326271
* Multimedia: Gmina Klwów / Q2326271
ieaMazoviako voivoderriko udalerriak :
# Kaskarotak (Uztaritzeko inauteriak)

    Artikulu hau Ustaritzeko inauterietako dantzariei buruzkoa da; giza taldea gaitzat duena beste hau da: «Kaskarot»
Kaskarotak Uztaritzeko inauterietako dantzariak dira. Zuriz jantzirik, borladun txapel gorriarekin, gerriko gorriarekin eta beso eta hanketan koloretako xingolekin, beste pertsonaia batzuekin, hala nola ponpiera, kotilungorriak eta hartza, eta musikariekin batera desfilea egiten dute Lapurdiko inauteri ikusgarrienetako bat bizirik atxikiz. Egun, Errobiko Kaskarotak elkartea arduratzen da kaskaroten tradizioa atxikitzeaz.

## Kanpo estekak

* Datuak: Q12261354
# Kaskaskia (Illinois)

Kaskaskia Illinoiseko herri bat da. Randolph konderrian kokatua dago. 2010ean 14 biztanle zituen, 0,28 kilometro koadrotan banatuta.

## Ikus, gainera

* Randolph konderria

## Kanpo estekak

* Datuak: Q999403
* Multimedia: Kaskaskia, Illinois / Q999403
# Kaskaskia udalerria, Fayette konderria (Illinois)

Kaskaskia udalerria Ameriketako Estatu Batuetako Illinois estatuko udalerri bat da, Fayette konderrian. Azken zentsuaren arabera 517 biztanle zituen, 34.34 milia karratu (88.9 km$^2$) eremuan.

## Ekonomia

2020ko zentsuaren arabera, Kaskaskia udalerrian 170 etxebizitza zeuden. Per capita diru-sarrerak 25.854 estatubatuar dolar ziren.

## Kanpo estekak

* Datuak: Q6374579
# Kasketa (argipena)

Kasketa hitzak adiera zenbait ditu:
* kasketa: kaskoa, txota edo burura egokitzen den burugaineko zurruna;
** kasketa: armadurako pieza bat, gerrariaren burua babesten duena, erabilera gorena Erdi Aroko azken mendeetan izan zuena;
* kasketa: kasketaldia edo seta;
** haurren kasketaldia, haurrek izaten duten oldar emozional bizia.
# Kaskasita

Kaskasita mineral bat da.

## Ezaugarriak

Kaskasita elementu kimiko mineralaren formula kimikoa hau da: ${\ce {(Mo,Nb)S2*(Mg1-xAlx)(OH)2+x}}$. Sistema trigonalaren arabera sortzen ditu kristalak. Mohs eskalaren arabera duen gogortasunaren balioa 1 da.

## Erreferentziak

* 1 2 (Ingelesez) «Kaskasite: Mineral information, data and localities.» www.mindat.org (Noiz kontsultatua: 12-05-2019).
# Kaskarotenea ikastola

Kaskarotenea ikastola Lapurdiko ikastola bat da. Ziburu herrian dago kokatuta.
Ikastetxe pribatua da, Frantziako Hezkuntza Nazionaleko Ministerioarekin itundua. Haur hezkuntza eta lehen mailetako ikasleak formatzen ditu, murgiltze ereduan. Seaska eta Ikastolen Elkartea federakuntzetako kide da.

## Historia
#### Ikastolaren sorrera

Ikusirik Donibaneko ikastolako kopuruak gorantz abian, ikastola bat Ziburun sortzeko xedea duen buraso talde bat sortzen da. Ikastola 2012an sortzen da, udalak utzitako lur eremu batean, Marinela auzoko eskola publikoan. Behin behineko bi modulu prefabrikatuetan abiatzen da.

#### Kaskarotenea ikastolaren auzia

Ikus artikulu zehatza : Kaskarotenea ikastolaren auzia
Ikastola sortzean Guy Poulou auzapezak engaiatu bazen egoitza finko baten eraikitzen, 2014an solasaldiak Seaskarekin gaizki ibilki dira eta auzapezak 2012ko akordioa ez arraberritzea erabakitzen du. 2014ko ekainaren 4an jakinarazten du udan ikastolak egoitza utzi beharko duela eta abuztuan Seaska auzitan ezartzen du. Isunen ordaintzera kondenatua da Seaska.
Seaskak lekuan bertan egotea erabakitzen du, "aterabide bat atzeman arte" eta elkartasunari dei egiten dio isunen ordaintzeko. Urriaren 29ean udalak argindarra kentzen dio ikastolari elkartasun mugimendu handiak sortuz. Azaroaren 8an, 6000 pertsona biltzen dira Seaskak antolatutako manifestaldian, Ziburuko karriketan.
2015eko urtarrilean Seaskak auzoko lur bat erosiko duela jakin arazten du eta 300 000 euroko ditu bilketa kanpaina bat abiatzen du horretarako.

#### Marinela auzoko lurra

2015eko irailean, 15 ikasleek sartzea egoitza berrian egiten dute, Seaskak erositako lur eremuan, modulu prefabrikatuetan. Estreinaldia 2016ko Apirilaren 9an egin da.

## Erreferentziak

* ↑ Renteria, Aitor. «Seaskak 30. ikastetxea irekiko du aurki Ziburun, baimena lorturik» Berria (Noiz kontsultatua: 2021-12-28).
* ↑ Arbelbide, Nora. ««Haurrek euskara ikasteko, murgiltzea da eraginkorrena»» Berria (Noiz kontsultatua: 2021-12-28).
* ↑ Berria. «Ziburuko Herriko Etxeak argindarra kendu dio Kaskarotenea ikastolari» Berria (Noiz kontsultatua: 2021-12-28).
* ↑ Berria. «Argirik gabe ariko dira oren batez bihar Seaskan» Berria (Noiz kontsultatua: 2021-12-28).
* ↑ Berria. «Karrika bete dute ikastolaren alde, Ziburuko auzapezari erantzuteko» Berria (Noiz kontsultatua: 2021-12-28).
* ↑ Etxebarria, Joanes. «Seaskak lur eremu bat erosiko du Ziburun Kaskarotenea ikastolarentzat» Berria (Noiz kontsultatua: 2021-12-28).
* ↑ Berria. «Kaskarotenea ikastola berria, abian» Berria (Noiz kontsultatua: 2021-12-28).
* ↑ Erremundegi, Ekhi. «Kaskarotenea ofizialki ireki dute Ziburun» Berria (Noiz kontsultatua: 2021-12-28).

## Kanpo estekak

* Seaskaren webgunea
* Datuak: Q100742184
# Kasketaldi (haurrak)

Haurren kasketaldia edo haurren kasketa haur txikiek izaten dituzten errakzio emozional biziak dira, negarra, oihua, indarkeria eta beste jokabideak barnehartzen dituena, maiz haurraren beraren kontroletik kanpo. Haurrak txikiak direnean, euren nortasunaren indarraren eta autoafirmazioaren seinale izan daitezke, baina haurra haztean desagertzen ez badira, autismo, adimen urritasuna, narzisismo eta jokabide antisozialen sintoma izan daitezke.

## Kanpo estekak

* Datuak: Q1648544
* Multimedia: Tantrum / Q1648544
# L'Autre (2008ko filma)

L'Autre 2008ko Patrick Mario Bernard eta Pierre Trividic frantziar zinema zuzendarien filma da.

## Sinopsia

Oharra: Atal honek istorio osoa edo amaiera argitzen du.
Anne-Marie eta Alex banandu egingo dira. Alexek bikote bizitza egin nahi du. Anne-Mariek, ordea, aske izan nahi du. Banandu egin diren arren elkar ikusten jarraituko dute.

## Aktoreak

* Dominique Blanc : Anne-Marie
* Cyril Gueï : Alex
* Peter Bonke : Lars
* Christèle Tual : Aude
* Anne Benoit : Maryse Schneider
* Charlotte Clamens : Suzanne
* Jacqueline Noëlle : andre zaharra
* Christian Chaussex : gizona
* Ludmila Ruoso : neska gaztea

## Erreferentziak

* ↑ www.sansebastianfestival.com

## Kanpo estekak

* Datuak: Q3202628
# L'Eliana

L'Eliana Valentziako Erkidegoko udalerria da, Camp de Túria eskualdean eta Valentziako probintzian kokatua.
2009ko urtarrilaren 1eko erroldaren arabera 16.552 biztanle zituen.

## Ikus, gainera

* Valentziako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1998520
* Multimedia: L'Eliana / Q1998520
# L'Avenir (Quebec)

L'Avenir Quebeceko udalerri bat da, Kanadan. Centre-du-Québec eskualdean kokatuta dago, eta horren barruan dagoen Drummond konderriko eskualde udalerria da.. 2011ko zentsoaren arabera 1,202 biztanle zituen 97.25 kilometro koadroko azaleran.

## Kanpo estekak

* Datuak: Q3202686
* Multimedia: L'Avenir, Quebec / Q3202686
# L'Eden et après

L'Eden et après est ("Eden eta ondoren"" euskaraz) Alain Robbe-Grillet egile frantsesak zuzendutako frantziar-txekolovakiar koproduzioa izan zen, Tunisiaren kolaborazioarekin. Filma 1970ean egin zen.

## Argumentua

Ipuin aluzinatzaile eta fantasmagorikoa da filme honetan kontatzen dena, ispilu sentsual eta bortitza. Violette, bere desio sakonenen artean, etxe zuri hutsak, basamortua eta itsasoa, Tunisiako eguzkia beroaren artean ibiltzen ikusten dugu. Neska biluzien inguruko labirinto batean dabil; neska batzuk kateatuta, beste batzuentzako kaioletan entzerratuta daude, askotan begiak estalita. Protagonista bere fantasia beroenak betetzeko aukera du. Horren bitartez bere nia ezagutuko du.

## Fitxa teknikoa

* Izenburu: L'Eden et Après
* Egilea: Alain Robbe-Grillet
* Eszenatokiak: Alain Robbe-Grillet
* Muntaia: Bob Wade
* Musika: Michel Fano
* Ekoizle taldea: Como Film
* Generoa: drama, film erotikoa
* Iraunpena: 93 minutu
* Data: 1970eko apirilaren 20

## Aktoreak

* Catherine Jourdan: Violette
* Lorraine Rainer: Marie-Eve
* Pierre Zimmer: Duchemin
* Richard Leduc: Marc-Antoine
* Catherine Robbe-Grillet: Emakume ergela

## Kanpo estekak

* (Frantsesez):Ciné Ressources webguneko informazioa.
* Datuak: Q1640370
# L'Embarras du choix

L'Embarras du choix 2017ko Éric Lavaine frantziar zinema zuzendariaren umorezko film erromantikoa da.

## Sinopsia

Oharra: Atal honek istorio osoa edo amaiera argitzen du.
Juliettek arazo bat du: ez da gauza erabakirik txikiena hartzeko. 40 urte ditu, eta, oraindik ere, aitari eta adiskidei galdetzen die aukeratzeko orduan. Paul izeneko gizon erakargarri bat ezagutu du, baita Étienne delako bat ere. Biak dira xarmagarriak, eta Juliettek zalantza du, nola ez.

## Aktoreak

* Alexandra Lamy : Juliette
* Arnaud Ducret : Étienne
* Jamie Bamber : Paul
* Anne Marivin : Joelle
* Sabrina Ouazani : Sonia
* Lionnel Astier : Richard
* Jérôme Commandeur : Philippe
* Arnaud Henriet : Cédric
* Franck Dubosc : eskoziar apaiza
* Franck Gastambide : Gilles
* Benjamin Jungers : tatuajedun bezeroa
* Simon Astier : Richard gaztea
* Elise Diamant : Julietteren ama
* Laure Hennequart : Nina zerbitzaria
* Xavier Dumont : Tinderreko gizona

## Erreferentziak

* ↑ «Historias de una indecisa» Berria 2018-03-13 CC BY-SA 4.0 lizentziapean.

## Kanpo estekak

* Datuak: Q30727491
# L'Auditori

L'Auditori edo Bartzelonako Auditorioa Kataluniako Bartzelona hiriburuan dagoen auditorio bat da. Plaça de les Glòries Catalanes plazan dago, Kataluniako Antzoki Nazionalaren alboan, eta Rafael Moneo nafar arkitektoaren lana da. 1990an eraikitzen hasi eta 1999ko martxoaren 22an inauguratu zen.
Eraikinaren barnean lau areto daude: 1. Pau Casals aretoa (2.200 eserleku), 2. Oriol Martorell aretoa (600 eserleku), 3. Tete Montoliu aretoa (400 eserleku) eta 4. Alicia de Larrocha aretoa (152 eserleku)

## Iruditegia

* Areto nagusia.

## Kanpo estekak

* Bartzelonako auditoriaren webgunea (Katalanez) (Gaztelaniaz) (Ingelesez)
* Datuak: Q2713088
* Multimedia: L'Auditori (Barcelona) / Q2713088
# L'Avocat de la terreur

L'Avocat de la terreur 2007ko Barbet Schroeder frantziar zinema zuzendariaren film dokumentala da, Jacques Vergès abokatuari buruzkoa.

## Sinopsia

Oharra: Atal honek istorio osoa edo amaiera argitzen du.
Vergès aktibista eta abokatua, Nazio Askatasunerako Frontearen kideak defendatu zituen, tartean Djamila Bouhired. 1980ko hamarkadan, Ilich Ramírez «El Chacal», Johannes Weinrich eta Klaus Barbie defendatu zituen.

## Kanpo estekak

* Datuak: Q2719923
# L'Auberge espagnole

L'Auberge espagnole Cédric Klapisch frantziarrak zuzendutako umorezko film erromantikoa da.

## Sinopsia

Oharra: Atal honek istorio osoa edo amaiera argitzen du.
Xavier (Romain Duris) idazlea izan nahi duen ikaslea da. Hala ere, ekonomia ikasten du eta Erasmus programaren beka bati esker Bartzelonan urtebete emango du.
Martine (Audrey Tautou) bere neska-lagunetik urrun, apartamentu batean beste atzerritar ikasle batzuk (Isabelle belgikarra, Tobias alemana, Wendy ingelesa, Lars daniarra, Alessandro italiarra eta Soledad espainiarra) topatuko ditu. Orduan, malenkonia, ezberdintasun kulturalak, hizkuntza arazoak eta abar hasiko dira.

## Aktoreak

* Romain Duris: Xavier
* Barnaby Metschurat: Tobias
* Judith Godrèche: Anne-Sophie
* Cécile de France: Isabelle
* Kelly Reilly: Wendy
* Audrey Tautou: Martine
* Cristina Brondo: Soledad
* Kevin Bishop: William
* Federico D'Anna: Alessandro
* Christian Pagh: Lars
* Zinedine Soualem: zerbitzaria

## Banda sonora

* Radiohead - "No Surprises"
* Daft Punk - "Aerodynamic"
* Sonia & Selena - "Que Viva La Noche"
* Marc-Antoine Charpentier - "Te Deum"
* Ali Farka Touré - "Ai Du"
* Frédéric Chopin - "Opus 64 No 2 Waltz in C sharp minor"
* Africando All Stars - "Betece"
* Mala Rodriguez - "La Cocinera"

## Kanpo estekak

* IMBD-ko fitxa (Ingelesez)
* Datuak: Q1365797